Държавен вестник, бр. 26, 2012 г., стр. 19

БРОЙ  26	
Д Ъ Р Ж А В Е Н  В Е С Т Н И К 	
СТР.  19  
(6) Личните данни на участниците се 
изиск­ват, обработват и съхраняват при спаз­
ване разпоредбите на Закона за защита на 
личните данни. 
Плащания
Чл. 78. Плащанията в игрите от разстоя­
ние, свързани със залагане и изплащане на 
печалби, се осъществяват по безкасов път, 
задължително през банкова сметка на орга­
низатора на играта, открита съгласно чл. 6, 
ал. 1, т. 3, при спазване на утвърдените на 
организатора правила по чл. 22, ал. 1, т. 11.
Задължителна информация
Чл. 79. Интернет страницата на организато­
ра, чрез която се организират хазартни игри, 
трябва задължително да съдържа информация 
на български език относно: данните на орга­
низатора по неговата търговска регистрация, 
вкл. данъчен и/или друг идентификационен 
номер; издадения от Комисията лиценз; пра­
вилата на хазартната игра; ясно и недвусмис­
лено изброяване на начините за приемане 
на залози, за формиране и изплащане на 
печалби, размерите на залозите и размерите 
на съответните печалби, услуги за помощ, 
данни за кореспонденция, включително теле­
фон и електронна поща, за осъществяване на 
пряка и навременна връзка с организатора и 
с Комисията; начините за подаване на жалби 
и сигнали до организатора и до Комисията.
Комуникационно оборудване
Чл. 80. (1) Комуникационното оборудване 
за организиране на хазартни игри от разсто­
яние чрез интернет обхваща компютърни 
системи и мрежи, които включват сървъра 
на организатора на игрите и всички свързани 
с него компоненти, операционни системи и 
софтуер на игрите.
(2) Софтуерът на игрите съдържа генератор 
на случайни числа, който определя резултатите 
от игрите, с изключение на игрите със залага­
ния върху резултати от спортни състезания и 
надбягвания с коне и кучета, залагания върху 
случайни събития и залагания, свързани с 
познаване на факти. 
(3) Комуникационното оборудване трябва 
да извършва както географското локализиране 
на IP адреса, така и идентифициране на дата, 
час и продължителност на игралната сесия 
на лицето, регистрирало се като участник в 
дадена игра в интернет страницата на орга­
низатора. Данните по предходното изречение 
трябва да се съхраняват за срок не по-малко 
от 12 месеца от датата на събирането и об­
работването им.
(4) Организаторът на хазартни игри от 
разстояние осигурява на контролните орга­
ни от Комисията, Националната агенция за 
приходите и Министерството на вътрешните 
работи непрекъснат дистанционен достъп до 
контролния локален сървър по чл. 6, ал. 3, 
разположен на територията на Република 
България, включително до базата данни с 
информация относно игрите с участници от 
територията на България.
Деклариране, изпитване и възвръщаемост
Чл. 81. (1) Броят и типът на игралните 
съоръжения в интернет игралното казино 
или в интернет игралната зала се декларират 
от организатора при подаване на искане за 
издаване на лиценз.
(2) При промяна в броя, типа на виртуалното 
игрално оборудване и джакпот системата само 
софтуерът на играта подлежи на изпитване 
по ред и начин, определени с наредбата по 
чл. 42, ал. 2.
(3) Софтуерът на виртуалните игрални 
автомати трябва да осигурява възвръщаемост 
не по-малко от 80 на сто от общата сума на 
залозите.
Премия джакпот
Чл. 82. Виртуалните игрални автомати 
могат да се свързват помежду си за постига­
не на премия джакпот, която представлява 
натрупване, формиращо се от отчисления до 
5 на сто от всеки залог. 
Игри от разстояние чрез електронни съобщи­
телни средства
Чл. 83. (1) Хазартните игри от разстояние 
по този закон, при които залогът е чрез цената 
на телефонна или друга електронна съобщи­
телна услуга, могат да се организират чрез 
следните електронни съобщителни средства: 
мобилни и стационарни телефонни апарати, 
радио, телевизия, сателити и други средства.
(2) В правилата на игрите се посочват ясно 
и недвусмислено начините за приемане на 
залозите и изплащане на печалбите, разме­
рите на залозите и начините за определяне 
на съответните печалби. Правилата подлежат 
на утвърждаване от Комисията.
Залог
Чл. 84. (1) Залогът по чл. 83 се изразява 
в цената на телефонна или друга електронна 
съобщителна услуга. Предоставящият такава 
услуга трябва предварително да се увери, че 
хазартната игра е разрешена по реда на този 
закон.
(2) При залагане чрез електронна съобщи­
телна услуга се смята, че залогът е направен 
от лицето – собственик или законен ползвател 
на електронното съобщително средство.
(3) Забранява се залагането да се извършва 
от средство за пренос на електронна съобщи­
телна услуга, което е собственост на държавна 
или общинска организация или на юридическо 
лице на бюджетна издръжка. Залогът, направен 
от такова средство, е нищожен.